Plch záhradný

Plch záhradný (Eliomys quercinus) je drobný hlodavec z čeľade plchovitých. Európsky endemit rozšírený až po západný Ural. V západnej Európe je súvislo rozšírený, vo východnej Európe ostrovčekovite. Výskyt na Slovensku bol doložený na 10,9 % územia, je považovaný za ustupujúci druh. V 20. storočí hlavne v Slovenskom krase (od 70. rokov už nebol dokázaný), Pohronskom Inovci, Slovenskom raji, Malých Karpatoch, po roku 2000 najmä vo Veľkej Fatre a na Muránskej planine.

 Opis 
Napriek svojmu menu sa častejšie vyskytuje v lesoch. Je dobrý lezec, môže obývať aj skalnaté a kultivované oblasti bez stromov. Môže žiť aj v skupinách.

Na stranách hlavy, cez oči až po uši, má čierne pruhy, koniec chvosta je huňatý a biely. Uši má veľké. Vrchná strana tela je hnedá až šedá a spodok je biely. Dosahuje dĺžku 11 až 15 cm, chvost 10 až 12 cm.

Živí sa hlavne drobnými živočíchmi napr. hmyzom, slimákmi, vajíčkami, vtačími mláďatami a malými myšami. Požiera aj orechy, bobule, ovocie a semená. Hniezdo si buduje na zemi v sutinách alebo v starých vtačích hniezdach a dutinách.

Aktívny je hlavne v noci. Cez zimu hibernuje. Pári sa od apríla do júna. Počas párenia je hlučný, samica volá samce. Rodí 3 až 6 mláďat. Pohlavne dospievajú nasledujúci rok. Dožíva sa 5  6 rokov.

 Rozšírenie na Slovensku 
Zo 429 mapovacích kvadrátov DFS sa celkovo vyskytol v 47 (10,9 % rozlohy Slovenska, do roku 1964 len v 14, 3,3 %) v nadmorských výškach 280 (Hrušov) –  (Spálená dolina v Západných Tatrách).

 Galéria 

 Referencie 

 Iné projekty 

Kategória:Plchovité
Kategória:Takmer ohrozené druhy
Kategória:Cicavce na Slovensku
Kategória:Európske cicavce
Kategória:Zákonom chránené živočíchy na Slovensku